דמוקראסי
בחלומי אני במועדון לילה אפלולי; דחוס קהל הביל סמיך ספוג ומעושן; במה גבוהה שהוארה קלושות ממש מולי; ולצידה פסנתר ישן שמאליו כמו מנוגן; לפתע אור חזק שטף את הבמה; חצוצרה ותוף חצוצרה ותוף חברו אל הפסנתר; ואז על הבמה הופיע פרעכה עצומה; אדמדמת עורף וכפולת סנטר; התחילה לנוע בכבדות בחוסר חן; בלי טעם ברישול גמרה להתפשט; בדל סיגר כבוי בפיה זנב חיוך דשן; חלולת מבט לקח לי זמן להתעשת; שלפה בקבוק של וויסקי והתיזה באויר; ועל ראשה רוקנה את נפש הבקבוק; את הוויסקי הניגר עליה בליקלוק אדיר; הגירה אל קירבה שהודה לה בגיהוק; הקהל הריע ושאג ממושכות; או אז היא ניגשה אל קידמת הבמה; ועם כל הבוז הזב משפתיים נפוחות; התחילה להשתין בעמידה כמו בהמה; על כל מריע ועל כל צורח ועל כל שואג; זה רק חלום אמר אחד פלאי עומד לצידי; שהרגיש בי שהייתי הולך ונעשה דואג; זה רק חלום וזה לא הכל ולא תשכח זאת ידידי; גמרה את זה עם הזילזול שבסיגר כבוי; והפנתה אל הקהל את אחוריה הכבדים; כרעה התכופפה פתחה אותם רפוי רפוי; והתחילה לחרבן על פני כל האוהדים; שאלתי את העומד לצידי מי היא; ומי המתפלשים בשפכיה ונותנים לה מלוכה; ענה זו קוראים לה דמוקראסי או דמוקראקי; ואלה הנותנים לה הם בני עמך; שאלתי אותו מהר אם עוד יש מקום; לשקול בדחיפות חיובית דחיפות חיובית ביותר; את יציאתי המוקדמת לאלתר מזה החלום; והעברתי המיידית לחלום אחר; ענה אפשר לסדר לך שתתעורר איש צעיר; אך זה בכלל לא מומלץ להיחפז ולהחליף חלום; שלא תמצא את עצמך יום אחד מתחרט מצטער; או אפילו מתגעגע למה שכה דוחה אותך היום; גמרה את זה וקמה באדישות גלויה; ריטטה אותם קלות הפריחה סרח מתאבך; ובענן הזה יצאה מתנדנדת על בלימה תלויה בלויה; כשעיגול האור על עורף אדמדם החל דועך; 